אנו יוצאים יחד למסע חיינו המשותפים בתשוקה, באהבה ובסבלנות. אנו חולקים בינינו אהבה מיוחדת במינה וקשר ייחודי שאנו מתחייבים לטפח ולנצור. נעריך זו את זה, נתמוך זו בזה, ונעורר זו בזה השראה רגשית, רוחנית ואינטלקטואלית, ובה בעת נקבל באהבה את המעלות, החוזקות והמורשות ששנינו מביאים עמנו. אנו מבטיחים לחגוג את רגעי האושר בחיינו בהשתאות, בשחוק ובחן, ולהתגבר על רגעי הקושי בעקשות, בעוז ובאומץ. אנו מתחייבים לחלוק בינינו אינטימיות המבוססת על פתיחות, כנות, אמון וסלחנות, ולהיות תמיד ערים האחת לצרכי השני. מי ייתן ונמשיך לצמוח יחד, ונשיג את יעדינו הנכספים כיחידים, כזוג וכמשפחה. ביתנו יהיה שופע אהבה, שחוק, חוכמה, שלום, צדקה וקבלה. בנישואינו וכשותפים לחיים, סיפור האהבה שלנו ימשיך להחשף במלוא יופיו, חינו ומשמעותו.

והכל שריר וקיים.